26. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.3402/35 της 4/27 Ιουν. 1977 (ΦΕΚ Β΄ 594) Περί παραδόσεως εις Ελευθέραν χρήσιν αυτοκινήτων και λοιπών ειδών ή εμπορευμάτων εξ αποταμιεύσεως. Έχοντες υπ’ όψει: 1.Τας διατάξεις των άρθρων 46 και επομένων του Ν. 1165/1918 «περί Τελωνειακού Κώδικος» ως ετροποποιήθη και συνεπληρώθη μεταγενεστέρως (Φ.Ε.Κ. 59/Α/1918) και της παραγράφου 2 του άρθρου 133 του αυτού Κώδικος, προστεθείσης δια του άρθρου 17 του Α.Ν. 791/1948 (Φ.Ε.Κ. 243/Α/ 1948). 2.Τας διατάξεις του άρθρου 19 του Ν.2096/1952 (Φ.Ε.Κ. 113/Α/1952). 3.Το άρθρον 8 του από 2 Ιουλίου 1932 Διατάγματος «περί συμπτύξεως της Υπηρεσίας των Γραφείων Τελωνειακού Ελέγχου και διαρρυθμίσεως των Υπηρεσιών του Τελωνειακού Κλάδου» (Φ.Ε.Κ. 211/Α/1932). 4.Την υπ’ αριθ. Τ.5847/4-11-1969 ημετέραν απόφασιν «περί απλουστεύσεως της διαδικασίας αποταμιεύσεως και μεταποιήσεως υποκειμένων εμπορευμάτων» (Φ.Ε.Κ. 768/Β/1969). 5.Την υπ’ αριθ. Δ.6445/1497/15-10-76 απόφασιν του Πρωθυπουργού και ημών «περί αναθέσεως αρμοδιοτήτων εις τους Υφυπουργούς Οικονομικών» (Φ.Ε.Κ. 1279/Β/1976). 6.Την ανάγκην παροχής διευκολύνσεως εις τους αφικνουμένους και διαμένοντας προσωρινώς εν Ελλάδι δια τουριστικούς ή άλλους λόγους μονίμους κατοίκους της αλλοδαπής και γενικώς εις τους δικαιουμένους κατά τας κειμένας διατάξεις εισαγωγής αυτοκινήτου και λοιπών ειδών ή εμπορευμάτων υπό το καθεστώς της ελευθέρας χρήσεως, αποφασίζομεν: Άρθρον 1. Επιτρέπεται η υπό το καθεστώς της ελευθέρας χρήσεως εισαγωγή εξ αποταμιεύσεως ειδών και εμπορευμάτων εν γένει, υπό την προϋπόθεσιν ότι αφ’ ενός μεν ταύτα δύνανται, δυνάμει των ισχυουσών εκάστοτε περί ελευθέρας χρήσεως διατάξεων, είτε λόγω του είδους των, είτε λόγω της ιδιότητος του εισάγοντος αυτά προσώπου, είτε λόγω της συνδρομής αμφοτέρων των προϋποθέσεων τούτων, να εισάγωνται υπό το καθεστώς αυτό δι’ απ’ ευθείας εκ του εξωτερικού εισαγωγής των, αφ’ ετέρου δε εκ της τοιαύτης υπό το καθεστώς της ελευθέρας χρήσεως εξ αποταμιεύσεως εισαγωγής των, δεν θίγονται ουδέ καταστρατηγούνται οι τιθέμενοι, επί των καθ’ εκάστην περιπτώσεων, υπό των ισχυουσών εκάστοτε περί ελευθέρας χρήσεως διατάξεων, απαραίτητοι όροι και προϋποθέσεις παραδόσεως ειδών και εμπορευμάτων εις ελευθέραν χρήσιν. Άρθρον 2. 1.Η κατά το προηγούμενον άρθρον παράδοσις εις ελευθέραν χρήσιν, προκειμένου μεν περί εμπορευμάτων, εφ’ όσον δεν ορίζεται άλλως υπό των ειδικών περί ελευθέρας (Αντί για τις σελ. 312,11(ε)-312,16(ε) Σελ. 312,11(ζ) Τεύχος ΙΑ-11-3 Σελ. 59 χρήσεως διατάξεων, θα γίνεται δι’ αιτήσεως αναλώσεως εις ην θα αναγράφεται η ρήτρα «ΕΙΣ ΕΛΕΥΘΕΡΑΝ ΧΡΗΣΙΝ ΚΑΙ ΕΠΑΝΕΞΑΓΩΓΗΝ» και ήτις θα παραμένη εκκρεμής μέχρι της επανεξαγωγής ή άλλης νομίμου διαθέσεως των αναφερομένων εις αυτήν εμπορευμάτων, ότε εξοφλουμένη θα τίθεται εις τον φάκελλον της οικείας αποταμιεύσεως δια την συνυποβολήν της κατά τα κεκανονισμένα εις την Υπηρεσίαν Ελέγχου Τελωνειακών Αρχών, προκειμένου δε περί ετέρων ειδών θα γίνεται επί τη προηγουμένη καταθέσει αιτήσεως αναγνωρίσεως και είτα θα χορηγήται εις τον αναγνωριζόμενον το υπό των οικείων διατάξεων καθοριζόμενον Δελτίον Ελευθέρας Χρήσεως (τύπου Τ-01.13, Τ.01.15 και Τ.01.16-ΕΔΥΟ 43/1972) ούτινος αντίτυπον ή αντίγραφον θα τίθεται εις τον φάκελλον της οικείας αποταμιεύσεως και αιτήσεως αναγνωρίσεως προς ανάλογον εξόφλησιν (πίστωσιν). 2.Τα ανωτέρω είδη και εμπορεύματα θα παραδίδωνται εις ελευθέραν χρήσιν υφ’ ους όρους και προϋποθέσεις ορίζουν αι ισχύουσαι περί ταύτης εκάστοτε διατάξεις, ημέτεραι αποφάσεις και συναφείς εγκύκλιοι διαταγαί. Άρθρον 3. Δια την παράδοσιν των ως άνω εμπορευμάτων και ειδών εις ελευθέραν χρήσιν θα τηρούνται, οσάκις συντρέχει περίπτωσις, αι υπό των οικείων διατάξεων προβλεπόμεναι συναλλαγματικαί διατυπώσεις προς επανεισαγωγήν του τυχόν εξαχθέντος ποσού συναλλάγματος ή και επί πλέον τούτου κατά το ποσόν των εν Ελλάδι πραγματοποιηθεισών επιβαρύνσεων του κόστους του εμπορεύματος ή είδους (π.χ. έξοδα, προμήθειαι, κέρδος πωλητού κ.λ.π.), ως και αι τυχόν επιβαλλόμεναι τοιαύται περί μεταβιβάσεως αυτοκινήτων και λοιπών οχημάτων, καταβαλλομένων άμα και των τελών χαρτοσήμου ή μεταβιβάσεως εφ’ όσον συμφώνως προς τας εκάστοτε ισχύουσας σχετικάς διατάξεις οφείλονται τοιαύτα. 